A Bizottság 260/98/EK rendelete
(1998. január 30.)
a marha- és borjúhús-ágazatbeli behozatali és kiviteli engedélyekre vonatkozó alkalmazási szabályokról szóló 1445/95/EK rendelet, valamint az 589/96/EK, 935/97/EK, 936/97/EK, 995/97/EK, 996/97/EK, 1006/97/EK, 1042/97/EK, 1376/97/EK, 1939/97/EK és 1940/97/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2634/97/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 9. és 25. cikkére,
tekintettel a legutóbb a 619/96/EK bizottsági rendelettel [3] módosított, az AKCS-országokból vagy a tengerentúli országokból és területekről származó mezőgazdasági termékek feldolgozásával készült mezőgazdasági termékekre és egyes árukra alkalmazandó szabályokról szóló, 1990. március 5-i 715/90/EGK tanácsi rendeletre [4] és különösen annak 27. cikkére,
tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL. jegyzékében meghatározott engedmények végrehajtásáról szóló, 1996. június 18-i 1095/96/EK tanácsi rendeletre [5] és különösen annak 1. cikke (1) bekezdésére,
tekintettel a legutóbb az 1595/97/EK rendelettel [6] módosított, egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint a többoldalú kereskedelmi tárgyalások uruguayi fordulója során kötött, a mezőgazdaságról szóló megállapodás figyelembevétele céljából önálló és átmeneti intézkedésként az Európa-megállapodásokban előírt bizonyos mezőgazdasági engedmények kiigazításáról szóló, 1995. december 22-i 3066/95/EK tanácsi rendeletre [7] és különösen annak 8. cikkére,
tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint a többoldalú kereskedelmi tárgyalások uruguayi fordulója során kötött, a mezőgazdaságról szóló megállapodás figyelembevétele céljából, önálló és átmeneti intézkedésként, az Észtországgal, Lettországgal és Litvániával kötött szabadkereskedelmi és kereskedelmi tárgyú megállapodásokban előírt egyes mezőgazdasági engedmények kiigazításáról szóló, 1996. október 7-i 1926/96/EK tanácsi rendeletre [8] és különösen annak 5. cikkére,
mivel az élő állatokra és húsra vonatkozó behozatali engedélyekkel kapcsolatos biztosítékok a különböző rendeletekben nem következetesek; mivel ezeket frissíteni kell, és összhangba kell hozni egymással;
mivel a legutóbb a 2616/97/EK rendelettel [9] módosított, a marha- és borjúhús-ágazatbeli behozatali és kiviteli engedélyekre vonatkozó alkalmazási szabályokról és a 2377/80/EGK rendelet hatályon kívül helyezéséről szóló, 1995. június 26-i 1445/95/EK bizottsági rendelet [10] megállapítja azokat a határidőket és annak módját, ameddig, illetve ahogyan a tagállamoknak értesíteniük kell a Bizottságot azokról a termékmennyiségekről, amelyekre nézve behozatali engedélyeket adtak ki;
mivel az Európai Közösségek Integrált Vámtarifájában (TARIC) olyan sorszámok találhatók, amelyek lehetővé teszik a kedvezményes rendszereknek, a kapcsolódó termékeknek és egyes esetekben ezek származásának az azonosítását; mivel a tagállamoknak elő kell írni, hogy ezeket a számokat bevezessék a behozatali engedélyekbe vagy ezekről készített kivonat(ok)ba, és hogy ezeket a Bizottsághoz intézett értesítéseikben használják;
mivel nem mindegyik, a behozatali kontingensekre részletes végrehajtási szabályokat megállapító rendelet tartalmazza a kontingensekre vonatkozó TARIC-sorszámot; mivel a számokat bele kell foglalni a szóban forgó rendeletekbe;
mivel egyes, a szarvasmarha-ágazat termékeinek behozatalára vonatkozó szabályok megállapításáról szóló rendeletek előírják a tagállamok számára, hogy értesítsék a Bizottságot a ténylegesen behozott mennyiségekről; mivel a tisztánlátás és a külön igazgatási teher csökkentése érdekében ezeket a rendelkezéseket egyszerűsíteni kell, és be kell illeszteni az 1445/95/EK rendeletbe;
mivel a behozatali engedélyt kiadó illetékes nemzeti hatóság nem mindig ismeri a több ország számára megnyitott kontingensek alapján behozott mennyiségek vagy a KVT-vámok hatálya alá tartozó mennyiségek származási országát; mivel a kontingensek vagy a nem kedvezményesbehozatalok esetében a származási ország beazonosítását elsődleges követelménnyé kell tenni a legutóbb a 3403/93/EK rendelettel módosított [11], a mezőgazdasági termékeket érintő biztosítéki rendszer alkalmazására vonatkozó közös részletes szabályok megállapításáról szóló, 1985. július 22-i 2220/85/EGK bizottsági rendelet [12] értelmében, és ezért elő kell írni a származási ország feltüntetését a kérdéses kontingensekre és a nem kedvezményes behozatalra nézve a behozatali engedély 31. oszlopában vagy az arról készült kivonaton;
mivel minden egyes behozatali engedélyhez minden esetben biztosíték tartozik, ha annak összege 5 ECU-nél nagyobb; mivel eltérést kell tenni a legutóbb az 1404/97/EK rendelettel [13] módosított, a mezőgazdasági termékekre vonatkozó behozatali és kiviteli engedélyek, valamint előzetes rögzítési bizonyítványok rendszerének alkalmazására vonatkozó közös részletes szabályok megállapításáról szóló, 1988. november 16-i 3719/88/EGK bizottsági rendelet [14] 14. cikke (3) bekezdésének második albekezdésétől;
mivel a behozatali engedély vagy kivonata visszajuttatásának felgyorsítása érdekében a biztosíték százalékos részleges elvesztése és a behozatal bizonyítására előírt maximális időtartam tekintetében el kell térni a 3719/88/EGK rendelet rendelkezéseitől;
mivel a fenti rendelkezések egyetlen rendeletbe foglalása azt jelenti, hogy a többi rendeletben található, már hatályos megfelelő rendelkezéseket törölni kell; mivel ennek megfelelően a következő bizottsági rendeleteket módosítani kell:
- az afrikai, karibi és csendes-óceáni országokból vagy a tengerentúli országokból és területekről (TOT) származó mezőgazdasági termékek feldolgozásával készült mezőgazdasági termékekre és egyes árukra alkalmazandó szabályokról szóló 715/90/EGK tanácsi rendeletnek a marha- és borjúhúságazatban történő alkalmazására vonatkozó részletes szabályok megállapításáról szóló, 1996. április 2-i 589/96/EK bizottsági rendelet [15],
- az 1997. július 1-jétől 1998. június 30-ig terjedő időtartamra egyes alpesi és hegyi fajtájú, nem levágásra szánt bikákra, tehenekre és üszőkre behozatali vámkontingens megnyitásáról és kezeléséről szóló, 1997. május 27-i 935/97/EK bizottsági rendelet [16],
- a legutóbb a 31/98/EK rendelettel [17] módosított, a kiváló minőségű friss, hűtött és fagyasztott marhahús és fagyasztott bivalyhús vámkontingenseinek megnyitásáról és kezeléséről szóló, 1997. május 27-i 936/97/EK bizottsági rendelet [18],
- az 1926/96/EK tanácsi rendelet által Észtország, Lettország és Litvánia részére előírt, marhahúsra vonatkozó vámkontingensek alkalmazásával kapcsolatos szabályoknak az 1997. július 1-jétől 1998. június 30-ig terjedő időtartamra vonatkozó megállapításáról szóló, 1997. június 3-i 995/97/EK bizottsági rendelet [19],
- a legutóbb a 2048/97/EK rendelettel [20] módosított, a 02062991 KN-kód alá sorolt szarvasmarhafélék fagyasztott vékony dagadójára vonatkozó behozatali vámkontingens megnyitásáról és kezeléséről szóló, 1997. június 3-i 996/97/EK bizottsági rendelet [21],
- a feldolgozásra szánt fagyasztott marhahúsra vonatkozóan behozatali vámkontingens megnyitásáról és kezeléséről (1997. július 1-jétől 1998. június 30-ig terjedő időtartam) szóló, 1997. június 4-i 1006/97/EK bizottsági rendelet [22],
- a 0202 KN-kód alá sorolt szarvasmarhafélék fagyasztott húsára és a 02062991 KN-kód alá sorolt termékekre vonatkozóan vámkontingens megnyitásáról és kezeléséről (1997. július 1-jétől 1998. június 30-ig terjedő időtartam) szóló, 1997. június 10-i 1042/97/EK bizottsági rendelet [23],
- a hizlalásra szánt, fiatal, hímivarú szarvasmarhafélékre vonatkozóan behozatali vámkontingens megnyitásáról és kezeléséről (1997. július 1-jétől 1998. június 30-ig terjedő időtartam) szóló, 1997. július 17-i 1376/97/EK bizottsági rendelet [24],
- a 3066/95/EK tanácsi rendelet által a Lengyel Köztársaság, a Magyar Köztársaság, a Cseh Köztársaság, Szlovákia, a Bolgár Köztársaság és Románia részére előírt, marhahúsra és borjúhúsra vonatkozó vámkontingensek alkalmazásával kapcsolatos szabályoknak az 1997. július 1-jétől 1998. június 30-ig terjedő időtartamra vonatkozó megállapításáról, valamint a 2512/96/EK és az 1441/97/EK rendelet módosításáról szóló, 1997. október 3-i 1939/97/EK bizottsági rendelet [25],
- az 1997. július 1-jétől 1998. június 30-ig terjedő időtartam alatt a különböző harmadik országokból származó, nem levágásra szánt, különleges hegyi fajtájú tehenekre és üszőkre vonatkozó vámkontingens részletes szabályainak megállapításáról, valamint a 2514/96/EK rendelet módosításáról szóló, 1997. október 3-i 1940/97/EK bizottsági rendelet [26];
mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az 1445/95/EK rendelet a következőképpen módosul:
1. A 4. cikk helyébe a következő szöveg lép:
"4. cikk
A behozatali engedély ellenében leteendő biztosíték:
- 5 ECU élő állatonként,
- más termékek esetében 12 ECU a nettó tömeg 100 kilogrammjánként."
2. Az 5. cikk helyébe a következő szöveg lép:
"5. cikk
(1) A részletesebb rendelkezések sérelme nélkül, engedélykérelmet nyújtanak be
- egyetlen Kombinált Nómenklatúra-alszáma alá tartozó,
vagy
- az I. mellékletben felsorolt Kombinált Nómenklatúra-alszámok egyik csoportja alá tartozó termékekre.
A kérelmen feltüntetett információt átvezetik az engedélyre.
(2) A behozatali engedélyt kiadó szerv az engedély 20. rovatában vagy az azokról készített kivonatokon jelzi a kontingensnek az Európai Közösségek Integrált Vámtarifájában (TARIC) szereplő sorszámát."
3. A 6. cikk helyébe a következő szöveg lép:
"6. cikk
A tagállamok az egyes hónapok 10. napja előtt telexen vagy faxon értesítik a Bizottságot azokról a termékmennyiségekről, amelyekre a megelőző hónapban engedélyt adtak ki.
Valamennyi értesítést, a "nulla" bevallásokat is beleértve, a II/A. mellékletben megadottak szerint kell elkészíteni, a megadott kódok és a preferenciális megállapodások esetében a kontingenseknek az Európai Közösségek Integrált Vámtarifájában (TARIC) szereplő sorszáma alkalmazásával."
4. A rendelet a 6. cikke után a következő cikkekkel egészül ki:
"6a. cikk
Az illetékes nemzeti hatóságok az egyes évek november 10-e előtt telexen vagy faxon értesítik a Bizottságot azokról a termékmennyiségekről, amelyek az előző év július 1-jétől a szóban forgó év június 30-ig terjedő időszakban ténylegesen behozatalra kerültek.
Valamennyi értesítést, a "nulla" bevallásokat is beleértve, a II/B. mellékletben megadottak szerint kell elkészíteni, és azok a behozott mennyiségeket tartalmazzák:
- a kedvezményes rendszerek esetében az egyes rendelkezésekben szereplő valamennyi sorszámra nézve a behozatal hónapja és a származási ország szerinti bontásban, az élő állatokra vonatkozó egyes kontingensek esetében a termékkód szerinti bontásban,
- a nem kedvezményes rendszerek esetében az egyes termékkódokra nézve a behozatal hónapja és a szállítás országa szerinti bontásban.
6b. cikk
A nem kedvezményes behozatalok vagy a több harmadik ország számára nyitott kontingensek esetében a behozatali engedély 31. oszlopában vagy az arról készített kivonaton a 3719/88/EGK rendelet által már meghatározott információk mellett a kedvezményes behozatalok és a nem kedvezményes behozatalok esetében fel kell tüntetni a származási országot, ha a ténylegesen importált mennyiséget az engedélynek vagy a kivonatnak tudják be.
Az e cikkben megállapított követelmény a 2220/85/EGK bizottsági rendelet 20. cikke értelmében elsődleges követelménynek minősül.
6c. cikk
A 3719/88/EGK rendelet 14. cikke (3) bekezdésének második albekezdését nem kell alkalmazni.
6d. cikk
A 3719/88/EGK rendelet 33. cikke (3) bekezdése b) pontjának ii. alpontja ellenére a behozatal bizonyításának a biztosíték részleges elvesztésével járó maximális időtartama az engedély lejártát követően négy hónap, és a részleges elvesztést 50 %-on rögzítik."
5. Az I. melléklet helyébe e rendelet I. melléklete lép.
6. A II. melléklet helyébe e rendelet II/A. és II/B. melléklete lép.
2. cikk
Az 589/96/EK rendelet a következőképpen módosul:
1. Az 1. cikk (1) bekezdése a következő albekezdéssel egészül ki:
"A fentiekben felsorolt különböző országokból származó éves mennyiségek a következő sorszámokat viselik: Botswana esetében a kontingens: 09.4052, Kenya esetében: 09.4054, Madagaszkár esetében: 09.4051, Szváziföld esetében: 09.4053, Zimbabwe esetében: 09.4055 és Namíbia esetében: 09.4056."
2. A 6. cikket el kell hagyni.
3. A II. mellékletet el kell hagyni.
3. cikk
A 935/97/EK rendelet a következőképpen módosul:
1. Az 5. cikk (7) bekezdése helyébe a következő szöveg lép:
"(7) A 3719/88/EGK rendelet 8. cikkének (4) bekezdését nem kell alkalmazni."
2. Az 5. cikk (8) bekezdését, a 8. és a 9. cikket el kell hagyni.
3. A III. mellékletet el kell hagyni.
4. cikk
A 936/97/EK rendeletben a 10. cikk (3) bekezdését, a 10. cikk (4) bekezdését, a 11. és a 12. cikket el kell hagyni.
5. cikk
A 995/97/EK rendeletben a 4. cikk (3) bekezdését, a 4. cikk (4) bekezdését, az 5. és a 6. cikket el kell hagyni.
6. cikk
A 996/97/EK rendeletben a 9. cikk (3) bekezdését, a 9. cikk (4) bekezdését, a 10. és a 11. cikket el kell hagyni.
7. cikk
Az 1006/97/EK rendelet a következőképpen módosul:
1. Az 5. cikk (5) bekezdését, az 5. cikk (6) bekezdését, a 10. és a 11. cikket el kell hagyni.
2. A II. mellékletet el kell hagyni.
8. cikk
Az 1042/97/EK rendeletben a 8. cikk (4) bekezdésének második albekezdését, a 8. cikk (5) bekezdését, valamint a 9. és 10. cikket el kell hagyni.
9. cikk
Az 1376/97/EK rendelet a következőképpen módosul:
1. Az 5. cikk (5) bekezdésének b) pontja helyébe a következő szöveg lép:
"b) a 16. rovatban az egyik megfelelő KN-kód."
2. A 6. cikk (3) bekezdését, a 6. cikk (4) bekezdését, a 8. és a 9. cikket el kell hagyni.
3. A II. mellékletet el kell hagyni.
10. cikk
Az 1939/97/EK rendeletben a 6. és 7. cikket el kell hagyni.
11. cikk
Az 1940/97/EK rendelet a következőképpen módosul:
1. A 6. cikk (6) bekezdésének második albekezdése helyébe a következő szöveg lép:
"A 3719/88/EGK rendelet 8. cikkének (4) bekezdését azonban nem kell alkalmazni."
2. A 9. és 10. cikket el kell hagyni.
12. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ezt a rendeletet az 1998. február 1-jétől kérelmezett behozatali engedélyekre kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1998. január 30-án.